Ján Lang

Ján Lang (; žil v 15. storočí) bol banský podnikateľ, richtár Rožňavy (1496), jeden z najvýznamnejších banských ťažiarov v 90. rokoch 15. storočia. Doložené je jeho pôsobenie v Banskej Bystrici a Rožňave.

 Život 
náhľad|Turzov dom (tretí sprava) na Námestí SNP v Banskej Bystrici
Ako mešťan Banskej Bystrice a zrejme aj člen mestskej rady je doložený z roku 1481. Podľa interpretácie údajov fuggerovského faktora Jána Dernschwama v jeho pamätnom spise Beschreibung des Mitteren Hauss zue Neosuhl gelegen (1563) mohol Lang pochádzať z Rožňavy alebo Levoče.. Ako uvádza historik Marián Skladaný: „Hoci si tu miestami Dernschwam pletie Levoču s Rožňavou, Levoča ako pôvodné bydlisko Jána Langa tu nemusí byť spomínaná náhodne.“

Lang dokázateľne vlastnil hámor na sútoku Bystrice a Hrona. Pre krakovsko-levočskú spoločnosť Turzovcov skupoval banskobystrické medené a strieborné bane. V roku 1494 od neho Ján III. Turzo kúpil polovicu bane Topperstollen. Výpis z mestskej kroniky Banskej Bystrice (v odpise: Fugger-Archiv, sign. 37,3): „Anno domini etc 1949. Bemerckt in obengeschriben jar in gericht hern Benedicten Glognitzers vnnd seiner geschweren burger. Khomen ist vor vnseren sytzenden rat der erber Hannß Lang, die zeizz mitwoner, oeffentlich einbekant hat, wie er seine zwo schicht der perckwerch zu dem Töpperstollen genant, welichen er lange zeyt gepraucht hat vnnd, frey vnnd ledig hat verkauft mit welden vnnd hwttwercken dem namhaften heren Hannsen Thurso, burger zw Cracw, vmb ein etzliche suma gelts, weliche der bemelte her Hans Thurzo gentzlichen jm aussgericht vnnd bezalt hatt vnnd jn quuit, frey vnnd ledig gesagt hat. Darumb von bayder thayl vleissiger gepett haben wir das zu besser sicherhait alhie jn vnnser stattpuch verschriben.“ a v roku 1495 dva domy v Banskej Bystrici za 1000 zl., ktorých spojením a prestavbou vznikol Turzov dom, sídlo Turzovsko-fuggerovskej spoločnosti.

Po zkoncentrovaní baní v okolí Banskej Bystrice sa Lang zastupujúc záujmy Turzovcov presťahoval do Rožňavy. Pred rokom 1494 sa stal rožňavským mešťanom, keďže v uvedenom roku sa (zrejme už ako člen mestskej rady) zúčastnil vyšetrovania sporu dedín Čučma a Nadabula (dnes mestská časť Rožňavy) s mestom Rožňava. Spolu s Martinom Turzom sa usiloval o monopolné postavenie v miestnej banskej ťažbe.

 Referencie 

 Literatúra 

  publikovaný tzv. „Turzov kódex“ () z Bavorskej štátnej knižnice v Mníchove



 Externé odkazy 


Kategória:Richtári
Kategória:Slovenskí podnikatelia
Kategória:Narodenia v 15. storočí